وائٹ ہاؤس کے باہر صیہونیت مخالف مظاہرہ

وائٹ ہاؤس کے باہر بڑی تعداد میں لوگوں نے غاصب صیہونی حکومت کے لئے امریکہ کی حمایت کے خلاف مظاہرہ کیا ہے۔

خبر کا کوڈ: 635

تاریخ: 05 March 2018 - 23:36

مقدس دفاع نیوز ایجنسی کی بین الاقوامی رپورٹر رپورٹ کے مطابق صیہونی لابی آیپک کے سالانہ اجلاس کے موقع پر امریکی اور عرب تنظیموں کی دعوت پر وائٹ ہاؤس کے باہر صیہونیت مخالف مظاہرہ کیا گیا جس میں غاصب صیہونی حکومت کے لئے امریکی حمایت کی مذمت کی گئی-

المیادین ٹیلی ویژن چینل نے خبر دی ہے کہ بہت سے امریکی شہریوں اور امریکا میں مقیم عرب نژاد باشندوں نے اسرائیل کے لئے امریکا کی حمایت کے خلاف احتجاجی مظاہرہ کیا-

مظاہرے کے شرکا نے ٹرمپ کے ذریعے بیت المقدس کو اسرائیل کا دارالحکومت تسلیم کئے جانے کے فیصلے کو بھی مسترد کر دیا اور کہا کہ وہ متفقہ طور پر ٹرمپ کے اس فیصلے کی مخالفت کرتے ہیں-

مظاہرے کے شرکا نے صیہونی حکومت کے لئے امریکی کانگریس کی حمایت کی بھی مذمت کی اور فلسطین پر غاصبانہ قبضے کے خاتمے کا مطالبہ کیا-

صہیونی حکومت کی کوشش ہے کہ وہ اس سال آیپک کے سالانہ اجلاس میں اپنے لئے ٹرمپ اور کانگریس کی زیادہ سے زیادہ حمایت حاصل کرے لیکن اس تازہ مظاہرے سے یہ ظاہر ہوتا ہے کہ امریکی رائے عامہ چاہتی ہے کہ امریکہ میں صیہونی لابی کا اثر و رسوخ کم ہو اور فلسطین کی حمایت کی جائے۔

پیغام کا اختتام/